text: Sådan bliver forsvaret grønt
  12 februar 2015 kl. 13.33
  Ni lande skal diskutere, hvordan forsvaret bliver grønt på en konference i Sønderborg.
  Det danske forsvar vil gerne være grønnere. Det samme vil de fleste forsvar i Nato.
  - Forsvaret har ambitiøse klimamålsætninger, udarbejder klimaregnskaber og anvender i stigende grad solceller, grøn fjernvarme og elbiler, siger Peter Rathje, direktør i ProjectZero.
  Ni Nato-lande deltager en forskningskonference om grønt forsvar i Sønderborg i næste uge. 
  Placeringen af konferencen i Sønderborg skyldes i høj grad ProjectZero - Sønderborgs vision om at blive CO2-neutralt område i 2029.
  Konferencen handler især om håndtering af både energi, vand og affald på militære baser.
  Erfaringen er, at når militæret bliver grønnere, smitter det af på det omliggende samfund.
  